stanford-oval/wikipedia huggingface dataset:
Saara Aalto
Yksityiselämä ja perhe

Aallon vanhemmat ovat Markus ja Taina Aalto ja pikkuveli pokeriammattilainen Samu Aalto. Aallon pikkusisko on laulaja Suvi Aalto, joka niin ikään nousi julkisuuteen The Voice of Finland -laulukilpailusta. Kuvataiteilija ja tv-ohjaaja Eeli Aalto on Aallon isoisä. Aallon setä taas on taikuri Simo Aalto ja serkku vatsastapuhuja Sari Aalto. Saara Aallolla on lisäksi isovelipuoli Mikael.
Aalto seurusteli yhdeksän vuoden ajan Teemu Roivaisen kanssa. Pari on myös työskennellyt yhdessä ja Roivainen on tuottanut Aallon levyjä. Pari erosi alkuvuonna 2013, mutta Aalto on kuvaillut heidän olevan edelleen parhaita ystäviä.
Toukokuussa 2015 Aalto kertoi olevansa parisuhteessa naisen kanssa, joka on naurujoogaohjaaja ja henkilökohtainen valmentaja Meri Sopanen (nyk. Aalto).   Seurustelun kaksivuotispäivänä Sopanen kosi Aaltoa ja pari kihlautui 18. elokuuta 2016. Aalto on kertonut olevansa lesbo. Hänet valittiin vuoden 2016 QX Gay Gaalassa Vuoden homoksi. He menivät naimisiin huhtikuussa 2020, jonka myötä Meri otti aviopuolisonsa sukunimen. Aalto myös perusti yrityksen vaimonsa kanssa ja he aloittivat No Fear – Rohkeampi minä -podcastin.
Saara Aalto asuu puolisoineen nykyään Espanjassa.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Blessed with Love |  Julkaistu: 11. toukokuuta 2011  Levy-yhtiö: Yume Records  Formaatti: CD / Digitaalinen | – | – |
| Enkeleitä – Angels |  Julkaistu: 9. marraskuuta 2011  Levy-yhtiö: Yume Records  Formaatti: CD / Digitaalinen | – | – |
| You Had My Heart |  Julkaistu: 24. toukokuuta 2013  Levy-yhtiö: Yume Records  Formaatti: CD / Digitaalinen | 43  | – |
| Ai De Zhu Fu |  Julkaistu: 7. syyskuuta 2013  Levy-yhtiö: Yume Records  Formaatti: CD / Digitaalinen | – | – |
| Tonight |  Julkaistu: 8. huhtikuuta 2015  Levy-yhtiö: Yume Records  Formaatti: CD / Digitaalinen | – | – |
| Wild Wild Wonderland |  Julkaistu: 27. huhtikuuta 2018  Levy-yhtiö: Warner Music  Formaatti: CD / Digitaalinen | 2  | – |
| Fairytale: Joulun taikaa |  Julkaistu: 15. marraskuuta 2019  Levy-yhtiö: Warner Music  Formaatti: CD / Digitaalinen | 10  | – |
Diskografia > Singlet

| Vuosi | Single | Singlelista | Latauslista | Radiolista | Albumi |
| --- | --- | --- | --- | --- | --- |
| 2011 | "Blessed with Love" | – | – | – | Blessed with Love |
| 2011 | "Cage Bird" | – | – | – | Blessed with Love |
| 2011 | "Out of Sight, Out of Mind" | – | – | – | Blessed with Love |
| 2012 | "My Love" | – | – | – |  |
| 2012 | "Toiveeni tää" | – | – | – |  |
| 2013 | "You Had My Heart" | – | – | – | You Had My Heart |
| 2013 | "You Gotta Go" | – | – | – | You Had My Heart |
| 2013 | "Enkeleitä" | – | – | – |  |
| 2014 | "Reach the Stars" | – | – | – |  |
| 2014 | "You Raise Me Up" | – | – | – | Tonight |
| 2015 | "Sydämesi tyhjä huone" | – | – | – | Sydämesi tyhjä huone |
| 2015 | "Feel Vegas" | – | – | – |  |
| 2016 | "No Fear" | – | – | – |  |
| 2018 | "Monsters" | 13  | 1  | 6  | Wild Wild Wonderland |
| 2018 | "Domino" | – | 1  | 18  | Wild Wild Wonderland |
| 2018 | "Queens" | – | 1  | 12  | Wild Wild Wonderland |
| 2018 | "DANCE!!!" | – | – | – | Wild Wild Wonderland |
| 2019 | "Let It Go" | – | – | – | Fairytale – International EP |
| 2019 | "Dance Like Nobody's Watching" | – | – | – | Wild Wild Wonderland |
| 2019 | "Starry skies" | – | 7  | – | Fairytale: Joulun taikaa |
| 2019 | "Koska et oo täällä enää" | — | – | 41  | Fairytale: Joulun taikaa |
| 2019 | "Tähdet, Taivas ja sä" | — | – | – | Fairytale: Joulun taikaa |
| 2020 | "When the Sun Goes Down" | – | – | 100  |  |
| 2020 | "Every Christmas Day" | – | – | – |  |
| 2022 | "This World" | – | – | – |  |
Diskografia > Muut levytykset

| Vuosi | Kappale | Selite |
| --- | --- | --- |
| 1997 | "Mä silmät luon ylös taivaaseen" | Levyllä "Ystävä sä lapsien" (Hartaita lauluja lapsille) julk. Sympaali |
| 2011 | "Älä luovuta feat. Saara Aalto" | Vierailu Jake the Break & Flamin levyllä Rattaat pyörimään |
| 2012 | "Toiveeni tää" | Lidl-kauppaketjun 10–vuotiskappale |
| 2012 | "Je suis malade" | The Voice of Finland -levy |
| 2012 | "Over the Rainbow" | The Voice of Finland -levy |
| 2013 | "Minne menee, mistä tulee" | Rölli ja kultainen avain -elokuvaa varten äänitetty kappale |
Diskografia > Musiikkivideot

Blessed with Love
Out of Sight, Out of Mind
Cage Bird (feat. Petteri Sariola)
Walking in the Air
Ai De Zhu Fu (Blessed with Love)
Shou Shang De Xin
You Had My Heart
You Gotta Go
Enkeleitä
Reach the Stars
You Raise Me Up
Jos taivas putoaa (duetto Teemu Roivaisen kanssa)
No Fear (Uuden Musiikin Kilpailu 2016)
Monsters (Uuden Musiikin Kilpailu 2018)
Domino (Uuden Musiikin Kilpailu 2018)
Queens (Uuden Musiikin Kilpailu 2018)
Dance Like Nobody's Watching
When the Sun Goes Down (feat. Baga Chipz)
This World
Sijoitukset laulukilpailuissa sooloartistina

| Vuosi | Kilpailu | Sijoitus |
| --- | --- | --- |
| 1998 | Kotkan Merilaulukilpailut | 1. sija |
| 2007 | Talent Suomi | 2. sija (jaettu) |
| 2011 | Suomen euroviisukarsinta | 2. sija |
| 2012 | The Voice of Finland | 2. sija |
| 2016 | Uuden Musiikin Kilpailu | 2. sija |
| 2016 | X Factor UK | 2. sija |
| 2018 | Eurovision laulukilpailu 2018 | 25. sija |
Aiheesta muualla

Kuvia tai muita tiedostoja aiheesta Saara Aalto Wikimedia Commonsissa
Saara Aallon kotisivut
Saara Aallon koe-esiintyminen Ison-Britannian X Factorissa
Saara Aalto Yle Areenassa
| n k Suomen euroviisuedustajat |
| --- | --- | --- |
| 1960-luku | Laila Kinnunen Marion Rung Laila Halme Lasse Mårtenson Viktor Klimenko Ann-Christine Fredi Kristina Hautala Jarkko ja Laura |  |
| 1970-luku | 1970 Markku Aro & Koivistolaiset Päivi Paunu & Kim Floor Marion Rung Carita Holmström Pihasoittajat Fredi & The Friends Monica Aspelund Seija Simola Katri Helena |  |
| 1980-luku | Vesa-Matti Loiri Riki Sorsa Kojo Ami Aspelund Kirka Sonja Lumme Kari Kuivalainen Vicky Rosti & Boulevard Boulevard Anneli Saaristo |  |
| 1990-luku | Beat Kaija Kärkinen Pave Maijanen Katri Helena CatCat 1995 Jasmine 1997 Edea 1999 |  |
| 2000-luku | Nina Åström 2001 Laura Voutilainen 2003 Jari Sillanpää Geir Rönning Lordi Hanna Pakarinen Teräsbetoni Waldo’s People |  |
| 2010-luku | Kuunkuiskaajat Paradise Oskar Pernilla Karlsson Krista Siegfrids Softengine Pertti Kurikan Nimipäivät Sandhja Norma John Saara Aalto Darude feat. Sebastian Rejman |  |
| 2020-luku | Aksel Kankaanranta Blind Channel The Rasmus Käärijä Windows95man feat. Henri Piispanen |  |
Yliviivattu vuosiluku tarkoittaa, että Suomi ei osallistunut kilpailuun kyseisenä vuonna.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Suomi (KANTO) 
Taiteenala:  MusicBrainz 
Henkilöt:  Ritva  Elonet  Yle 
Muut:  Europeana
Ernst August (Braunschweig)

| Ernst August |
| --- | --- |
 Cumberlandin ja Teviotdalen herttua
 Herttua Ernst August, Gustav Rienäckerin maalaama muotokuva vuodelta 1916.
Braunschweigin herttua
Valtakausi:  1913–1918

Syntynyt:  17. marraskuuta 1887 Penzing, Wien, Itävalta-Unkari
Kuollut:  30. tammikuuta 1953 (ikä 65) Hildesheim, Länsi-Saksa
Hautapaikka:  Welfenmausoleum, Herrenhausenin palatsin puisto, Berggarten, Hannover
Puoliso:  Viktoria Luise
Lapset:  Ernst August IV Georg Wilhelm Frederika Christian Oskar Welf Heinrich
Koko nimi:  Ernst August Christian Georg
Suku:  Hannover
Isä:  Ernst August
Äiti:  Thyra
Ernst August (17. marraskuuta 1887 Penzing, Wien, Itävalta-Unkari – 30. tammikuuta 1953 Hildesheim, Länsi-Saksa) oli Braunschweigin herttuakunnan viimeinen hallitsija vuosina 1913–1918 ja samalla myös Welfin hallitsijasuvun viimeinen hallitsija.
Elämä

Ernst Augustin vanhemmat olivat Hannoverin kuningaskunnan viimeinen kruununprinssi Ernst August ja Tanskan prinsessa Thyra. Ernst Augustin isä oli Welfien viimeisen sukuhaaran päämies ja siten vuonna 1884 kuolleen Braunschweigin herttua Vilhelmin laillinen perijä, mutta Saksan keisarikunnan hallitus oli estänyt häneltä valtaannousun, koska hän oli myös Preussiin vuonna 1866 liitetyn Hannoverin kruununtavoittelija.
Kun Ernst August nuorempi toukokuussa 1913 avioitui  Saksan keisari Vilhelm II:n tyttären Viktoria Luisen kanssa, syntyi hänen isänsä ja keisarin välille yhteisymmärrys ratkaisusta, jossa hänen isänsä luopui oikeudestaan Braunschweigin kruunuun hänen hyväkseen ja Saksan keisarikunnan liittoneuvosto kumosi vuonna 1884 tehdyn päätöksen sijaishallituksen asettamisesta Braunschweigiin. Ernst August tuli näin Braunschweigin herttuaksi 1. marraskuuta 1913. Hän ehti hallita viisi vuotta kunnes joutui luopumaan kruunusta vuoden 1918 marraskuun vallankumouksen yhteydessä.
Lapset

Ernst August IV (1914–1987), Hannoverin perintöprinssi, puoliso prinsessa Ortrud von Schleswig-Holstein-Sonderburg-Glücksburg
Georg Wilhelm (1915–2006), puoliso Kreikan prinsessa Sofia
Frederika (1917–1981), Kreikan kuningatar, puoliso Kreikan kuningas Paul I
Christian Oskar (1919–1981), puoliso Mireille Dutry
Welf Heinrich (1923–1997), puoliso Ysenburgin ja Büdingenin prinsessa Alexandra
Aiheesta muualla

Kuvia tai muita tiedostoja aiheesta Ernst August (Braunschweig) Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Alankomaat 
Henkilöt:  Deutsche Biographie  DDB 
Muut:  SNAC
Juupajoen kirkko

| Juupajoen kirkko |
| --- | --- |

Sijainti:  Kopsamontie 230, Juupajoki
Koordinaatit:  61°46′55.48″N, 24°27′36.8″E
Seurakunta:  Juupajoen kappeliseurakunta
Rakentamisvuosi:  1838–1846
Materiaali:  puu
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Juupajoen kirkko on vuosina 1838–1846 rakennettu puinen kahdeksankulmainen eli ns. mutterikirkko Juupajoen Kopsamon kylässä. Kirkon rakentajat eivät ole tiedossa. Kirkon ulkokatteena on lyhtyyn päättyvä särmäkartio ja sisäkatteena puukupu. Kirkon pinta-ala on 301 neliötä, ja siellä on istumapaikkoja 450 henkilölle. Erillinen puinen kellotapuli on rakennettu vuonna 1840, ja sen kellot ovat vuosilta 1858 ja 1905. Kirkon alttaritaulun Pyhä Ehtoollinen on maalannut Ilmari Launis vuonna 1917. Hän on tehnyt myös kirkon lasimaalaukset. Kirkon 10-äänikertaiset urut on valmistanut Kangasalan urkutehdas vuonna 1917. Kirkkoa on korjattu aiemmin vuosina 1903, 1917 ja 1921. Myöhempiä korjauksia tehtiin vuosina 1939, jolloin kirkko sai keskuslämmityksen, 1983 sekä 1998–1999, jolloin korjattiin lahovaurioita ja uusittiin sekä ulko- että sisämaalauksia. Kirkkoa hallinnoi nykyään Tampereen hiippakuntaan kuuluva Oriveden seurakunta, aiemmin Juupajoen seurakunta.
Kuvia

Juupajoen kirkon sisältä
Kellotapuli
Kellotapulissa oleva vaivaisukko
Sankarihaudat
Aiheesta muualla

Kuvia tai muita tiedostoja aiheesta Juupajoen kirkko Wikimedia Commonsissa
| n k Perustiedot Wikidatassa: Juupajoen kirkko (Q19818287)ohje |
| --- | --- |
esiintymä kohteesta: kirkko
valtio: Suomi
sijaitsee hallinnollisessa alueyksikössä: Juupajoki
sijainti: Kopsamo
katuosoite: Kopsamontie 230, 35540 Juupajoki
koordinaatit: 61°47′N 24°28′E﻿ / ﻿61.78°N 24.46°E﻿ / 61.78; 24.46
Sara Etelävuori

Sara Etelävuori (s. 1990) on suomalainen viulisti. Sibelius-Akatemian nuorisokoulutuksessa häntä opetti Seppo Tukiainen ja Kölnin musiikkikorkeakoulussa Mihaela Martin. Hän on osallistunut mestarikursseille, joiden vetäjiin ovat kuuluneet Ana Chumachenko, Miriam Fried ja Christian Tetzlaff. Etelävuori sai ensipalkinnon Jyväskylän viulukilpailussa (2006), palkinnon yhdessä kategoriassa Pacem im Terris -viulukilpailussa Bayreuthissa ja ensipalkinnon Atlantic Coast -musiikkikilpailussa Portugalissa (2016). Vuonna 2015 hän myös eteni Sibelius-viulukilpailun semifinaaliin.
Toukokuussa 2019 Etelävuori ja sellisti Senja Rummukainen valittiin kilpailijoiksi tulevan kesäkuun Venäjällä järjestettyyn Tšaikovski-kilpailuun.
Etelävuori on esiintynyt useiden suomalaisorkesterien solistina ja myös kamarimuusikkona muun muassa Kuhmon kamarimusiikissa. Helmikuusta 2017 saakka Etelävuoren instrumentti on ollut vuoden 1790 italialainen Panormo-viulu.
Morgan Rogers

| Henkilötiedot |
| --- | --- | --- | --- |
Koko nimi: Morgan Elliot Rogers
Syntymäaika: 26. heinäkuuta 2002 (ikä 22)
Syntymäpaikka: Halesowen, Englanti
Pelipaikka: hyökkäävä keskikenttäpelaaja
Pituus: 187 senttimetriä
Seura
Seura: Aston Villa
Pelinumero: 27
Junioriseurat
–2019: West Bromwich
Seurat
| Vuodet | Seura | O | (M) |
| 2019 | West Bromwich | 0 | (0) |
| 2019–2023 | Manchester City | 0 | (0) |
| 2021 | → Lincoln | 25 | (6) |
| 2021–2022 | → Bournemouth | 15 | (1) |
| 2023 | → Blackpool | 20 | (1) |
| 2023–2024 | Middlesbrough | 26 | (2) |
| 2024– | Aston Villa | 28 | (8) |
Maajoukkue
| 2016–2017 | Englanti U15 | 5 | (6) |
| 2017–2018 | Englanti U16 | 6 | (3) |
| 2018–2019 | Englanti U17 | 14 | (8) |
| 2019 | Englanti U18 | 8 | (1) |
| 2021 | Englanti U20 | 4 | (1) |
| 2024– | Englanti U21 | 6 | (4) |
| 2024– | Englanti | 2 | (0) |
 Seurajoukkueuran tilastot kattavat vain kansalliset sarjat, päivitetty 24.joulukuuta 2024.  Maajoukkueuran tilastot päivitetty 24.joulukuuta 2024.
Morgan Elliot Rogers (s. 26. heinäkuuta 2002 Halesowen, Länsi-Midlands, Englanti) on englantilainen jalkapalloilija, pelipaikaltaan hyökkäävä keskikenttäpelaaja. Hän edustaa Englannin Valioliigassa pelaavaa Aston Villaa.
Rogers pelasi West Bromwichin juniorijoukkueissa. Ainoan ottelunsa seuran edustusjoukkueessa hän pelasi tultuaan vaihdosta kentälle FA Cupin ottelussa Brightonia vastaan helmikuussa 2019. Hän siirtyi Manchester Cityn junioriakatemiaan 4,4 miljoonan euron siirtosummalla kesällä 2019. Kevätkaudella 2021 hän pelasi lainasopimuksella Lincolnissa 25 Englannin Ykkösliigan ottelua, ja teki niissä kuusi maalia. Seuraavan kauden hän oli lainalla Mestaruussarjan Bournemouthissa. Hän pelasi 15 sarjaottelussa, mutta oli vain kerran avauskokoonpanossa ja teki yhden maalin. Kevätkaudella 2023 hän pelasi Blackpoolissa 20 mestaruussarjaottelua ja teki yhden maalin.
Rogers siirtyi Mestaruussarjan Middlesbroughiin 1,2 miljoonalla eurolla heinäkuussa 2023. Hän pelasi tammikuun 20. päivään mennessä 26 sarjaottelua, joissa teki kaksi maalia ja antoi kuusi maalisyöttöä. Englannin liigacupissa Middelesbrough eteni välieriin ja Rogers teki kuudessa ottelussa viisi maaiia, millä oli tuon kauden liigacupin paras maalintekijä.
Rogers siirtyi Valioliigan Aston Villaan 9,4 miljoonan euron siirtosummalla helmikuun 2024 alussa. Hän pelasi loppukauden aikana 11 valioliigaottelua ja teki kolme maalia. Konferenssiliigassa hän pelasi viisi ottelua. Kaudella 2024–2025 hän on jouluaattoon mennessä pelannut 17 valioliigaottelua, joissa hän on tehnyt viisi ja syöttänyt kolme maalia. Mestarien liigassa hän on pelannut kuusi ottelua.
Rogers on pelannut useissa Englannin juniorimaajoukkueissa. Hän pelasi kolme ottelua alle 17-vuotiaiden EM-kilpailuissa 2019. Ensimmäisen ottelunsa Englannin jalkapallomaajoukkueessa hän pelasi tultuaan vaihdosta kentälle Kansojen liigan ottelussa Kreikkaa vastaan marraskuussa 2024. Kaikkiaan hän on pelannut kaksi maaottelua.
Aili Kannel

Aili Kannel (21. toukokuuta 1913 Helsinki – 31. lokakuuta 2005 Espoo) oli suomalainen elokuva-alan yrittäjä. Hän toimi Kino-Filmin toimitusjohtajana vuosina 1970–1985.
Kannelin vanhemmat omistivat elokuvateattereita Kotkassa ja Porissa. Perhe muutti 1930-luvulla Helsinkiin ja perusti elokuvien osto- ja vuokraustoimintaa harjoittavan Kino-Filmi Oy:n. Yhtiön teattereita olivat Helsingissä Bio Rea ja Bio Aula, Kotkassa Kino Palatsi ja Kino Halli sekä Karhulassa Bio Fenix. Yritys myytiin 1980-luvulla Kinostolle.
Aili Kannel kirjoitti ylioppilaaksi Porissa vuonna 1933 ja aloitti lauluopinnot konservatoriossa. Hän muutti avioiduttuaan Viipuriin ja palveli sodan aikana sotilaskodin johtajana Syvärillä. Sodan jälkeen hänen laulunopettajinaan olivat muun muassa Lea Piltti ja Olavi Nyberg. Kino-Filmissä hän työskenteli apulaisjohtajana ja vuodesta 1970 toimitusjohtajana. Kino-Filmi teki yhteistyötä ulkomaisten laatuelokuvien tuottajien ja ohjaajien kanssa. Ohjaajista muun muassa Jacques Tati ja Claude Chabrol ja näyttelijöistä Stéphane Audran vierailivat elokuviensa ensi-illoissa Bio Reassa.
Kannel toimi useissa elokuva-alan järjestöissä. Hän oli Oopperan naiset -yhteisössä keräämässä varoja Helsingin uudelle oopperatalolle ja oli peruskiven muuraustilaisuudessa kutsuvieraana.
Litorinameri

Kaavakuva Litorinameren laajuudesta 7 000 vuotta sitten
Litorinameri oli  Itämeren paljon nykyistä suolaisempi ja jonkin verran laajempi varhaisvaihe Ancylusjärven jälkeen noin 8 500 – 4 000/2 000 vuotta sitten.
Litorinameri syntyi, kun jääkauden jälkeinen valtameren pinnan nousu ylsi Tanskan salmien tasolle, ja niiden kohdalle syntyi uomia, joista aiemmin makeaan Ancylusjärveen pääsi suolaista vettä. Litorinakauden aikana Tanskan salmista muodostui syvemmät ja leveämmät kuin nykyisin, ja tämän takia meri oli huomattavasti nykyistä suolaisempi. Litorinakausi on jääkauden jälkeisen ajan merellisin vaihe Itämeren historiassa. Litorinameren aikana myös ilmasto Suomessa oli pari astetta nykyistä lämpimämpi ja kasvillisuutena lehtipuita nykyistä enemmän. Kauden alussa oli lämmin, kostea atlanttinen ilmasto, joka viileni kauden loppupuolella nykyistä viileämmäksi subboreaaliseksi.
Litorinakotilo (Littorina littorea) oli yleinen Litorinameressä ja on antanut sille nimensä
Litorinameri oli nykyistä Itämerta laajempi. Merivaihe on saanut nimensä litorinakotilosta, joka viihtyy suolaisessa vedessä. Litorinakaudella kotilo yleistyi koko Itämeren alueella. Nykyisin, suolapitoisuuden laskettua Tanskan salmien madalluttua maankohoamisen vaikutuksesta, litorinakotiloa tavataan lähinnä Tanskan Bornholmin eteläpuolella. Litorinamerta seurasi Post-Litorinameri eli nykyinen Itämeri.
Pohjanmaalla tavataan yleisesti niin sanottuja alunamaita, jotka ovat Litorinameren aikaan muodostuneita sulfidipitoisia savikkoja. Nämä savikot aiheuttavat ongelmia sadevesien hapettaessa sulfideja rikkihapoksi, joka puolestaan alentaa vesistöjen pH:ta ja liuottaa metalleja. Sateen jälkeen tapahtuva äkkinäinen veden happamoituminen on aiheuttanut muun muassa kalakuolemia Kyrönjoen alueella.
Kotorinlahti

Kotorinlahden sijainti
Näkymä Kotorinlahdelle.
1500-luvun kartta Kotorinlahden alueelta, yläosassa Kotorin kaupunki.
Kotorinlahti (serbokroaatiksi Boka Kotorska, ital. Bocche di Cattaro) on Adrianmeren lahti Montenegron rannikolla. Jotkut ovat pitäneet lahtea Euroopan eteläisimpänä vuonona, mutta se on todellisuudessa meren alle uponnut jokilaakso, jonka hajottivat voimakas tulivuoritoiminta ja karstiutuminen. Se koostuu neljästä pienemmästä lahdesta, joita yhdistävät toisiinsa kapeat salmet.
Historia

Lahden alueen asutuskeskuksista vanhin on Risan, joka oli illyrialainen kaupunki jo 200-luvulla eaa. Myöhemmin sen valloittivat roomalaiset. Tältä ajalta on ensimmäinen maininta Ascriviumin kaupungista, joka tunnetaan nykyään nimellä Kotor.lähde?
Kotorin kaupunki on ollut linnoitettuna keskiajan alkupuolelta lähtien, ja se oli yksi alueen vaikutusvaltaisimmista kaupunkivaltioista. Se joutui myöhemmin ensin Bulgarian ja sitten Serbian haltuun, kunnes siitä tuli puoli-itsenäinen tasavalta keskiaikaisen Serbian kuninkaiden suojeluksessa. Kaupungin kauppalaivasto ja merkitys vähitellen kasvoivat, ja Serbian jouduttua Osmanien valtakunnalle 1300-luvun loppupuolella Kotorin valtasi Venetsia. 1700-luvulla sillä oli vahva, jopa 300 laivan laivasto, ja se kilpaili vallasta Dubrovnikin ja Venetsian kanssa.
1800-luvun alussa Kotorinlahden alue liitettiin Ranskan keisarikunnan Illyrian provinssiin. Myöhemmin alueen valtasi Itävalta-Unkari, ja se liitettiin Dalmatiaan. Vuoden 1818 väestölaskennan mukaan Bokassa asui 29 899 henkeä, joista 21 310 oli ortodokseja ja 8 589 katolisia.lähde? Itävalta-Unkarin aikana Kotoriin rakennettiin Dalmatian rannikkoa pitkin kulkenut rautatie.
Vuoden 1910 väestönlaskennassa Bokassa oli 40 582 asukasta, joista 24 794 oli ortodokseja ja 14 523 katolisia. Vuodesta 1918 lähtien Kotorinlahti oli osa Serbien, kroaattien ja sloveenien kuningaskuntaa (nimetty Jugoslaviaksi 1929). Vuosina 1918–1922 alue oli erillinen Kotorista käsin hallinnoitu maakunta, vuosina 1922–1929 osa Zetan oblastia ja vuosina 1929–1941 osa Zetan banovinaa. Italia miehitti lahden toisen maailmansodan aikana 1941, ja sodan jälkeen lahti on kuulunut Montenegroon Kroatiaan kuuluvaa Prevlakan niemimaan osaa lukuun ottamatta.
Kotorinlahti on nykyään kulttuuriperintönsä ja kauneutensa johdosta Unescon suojeluksessa. Vuonna 1979 maanjäristys vahingoitti useita alueen muistomerkkejä.
Väestö

Suurin osa lahden väestöstä on serbejä (41,89 prosenttia) tai montenegrolaisia (34,68 prosenttia). 7,61 prosenttia on kroaatteja. Sulautumisen vuoksi Jugoslavian perustamisen jälkeen kroaattien osuus on vähentynyt. Kotorinlahden alueen muodostavissa kolmessa kunnassa on yhteensä 71 443 asukasta (2003):
Kotor: 23 481 asukasta
Tivat: 13 991 asukasta
Herceg Novi: 33 971 asukasta.
Väestöstä 76 prosenttia on ortodokseja ja 11 prosenttia katolisia.lähde?
Maantiede

Kotorinlahti jakautuu neljään pienempään osaan: uloimman osan muodostavat Tivatin ja Herceg Novin lahdet ja sisimmän osan Kotorin lahti ja Risanin lahti. Lahti on joka puolelta hyvin jyrkkien vuorten ympäröimä. Lahti on noin 87 neliökilometrin laajuinen ja 28 kilometriä pitkä. Sen suurin syvyys on noin 60 metriä ja keskisyvyys 27,3 metriä. Lahdella on rantaviivaa noin 107 kilometriä, ja sen levein kohta on seitsemän kilometriä leveä ja kapein vain 300 metriä. Korkein lahden yläpuolelle nouseva vuori on Orjen, 1 894 metriä merenpinnan yläpuolella.
Lahtea ympäröivät vuoret aiheuttavat sille erikoislaatuisen ilmaston: Orjen-vuorella sataa eniten Euroopassa. Kuten monsuunisade, sade jakautuu tietyille vuodenajoille – marraskuussa saattaa sataa muutamien päivien aikana tuhansia litroja, kun taas elokuu voi olla aivan kuiva, mikä johtaa metsäpaloihin. Sopotin karstilähde on tästä hyvä esimerkki: se on suurimman osan vuodesta kuiva, mutta rankkasateen jälkeen muodostaa 20 metrin korkuisen vesiputouksen Kotorinlahden ylle. Ekologisesti merkittävimmät tuulet ovat Bora ja Scirocco, joista Bora tuo talvella voimakkaasti kylmää ilmaa vuorilta ja Scirocco lämmintä, kosteaa ilmaa ja sateita useimmiten keväällä ja syksyllä.lähde?
Nähtävyydet

Kotorinlahdella on useita pieniä, vanhoja kaupunkeja, kuten merenkulkuun keskittyneet Dobrota ja Perast. Perastin edustalla sijaitsee kaksi pientä saarta, Sveti Đorđe ja Gospa od Škrpjela. Risan taas on kuuluisa muun muassa roomalaisen huvilan jäännöksistään, ja lahdenpohjukan Kotor on maailmanperintökohde. Lahden suuta vartioiva Herceg Novi on perustettu vuonna 1382, ja sen itäpuolella sijaitsee Savinan luostari, jossa säilytetään historiallisia aarteita, vuodelta 1030.
Aiheesta muualla

Kuvia tai muita tiedostoja aiheesta Kotorinlahti Wikimedia Commonsissa
The Boka Kotorska (Arkistoitu – Internet Archive) (englanniksi)
Bay of Boka Kotorska (Arkistoitu – Internet Archive) (englanniksi)
Kotorinlahden kallioita Kotorin kaupungin yläpuolella.
Kotorinlahti sen pohjukasta nähtynä.
Osberht (Northumbrian kuningas)

| Osberht> Northumbrian kuningaskunta |
| --- | --- |
Valtakausi:  848–862
Edeltäjä:  Æthelred II
Seuraaja:  Ælla

Osberht tai Osbert  (k. 867 York) oli Northumbrian kuningas 848–862. Roger Wendoverilaisen mukaan kuningas Aethelred II sai surmansa vuonna 848, ja hänen jälkeensä valtaistuimelle nousi Osberht, jonka syntyperä on tuntematon. Osberht kuitenkin syrjäytettiin, ja kuninkaaksi nousi hänen veljensä Ælla. Ælla ja Osberht yhdistivät lopulta voimansa hyökätäkseen Yorkin valloittaneita viikinkejä vastaan. Kummatkin saivat surmansa 21. maaliskuuta 867 käydyssä taistelussa.